rlitschk/wikidir huggingface dataset:
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Wenn jet nidd esu jraad un jladd eß wi t sinn sullt, dann ess et öff krüngkelish jewoode, esu wi n Papijor, wo Waßßo drop jekumme eß. Wenn De jet jewäsche häß, sarr enß e Himp, e Täshedooch, e Deshdooch, odder jät, un ed eß krönkelish, jo dann weet tat jebüüjeld un süüt widdo shön uß, dat mer sish do met sinn loohße kann. Wem mer dat forjiß, mer hädd nit jebüjeldt un jeijd eruß do met, do saren de Lügg em Dörrebp Jo, wi leuf dä dan eröm mem kröngkelijje Himp, odder wat hät tat tan fö n verkrönkeldte Bluuhß aan? Och Äppel künne verkrünkele wenn De se lang em drüjje lijje häß, di weede jät kleejner un krijje Krüngkele op ier Haut, wi aale Minsche. Wenn do Mööler nit oppaß, wat sing Liijojunge driive bejm Tappeziire, di maache ze flöck un brenge de Ecke net in Fazzung, zack, han se Krönkelle dren un dä Meijßter hät tä Ärrjer met e Kundtschavv am Balsh. Un wenn se de Finßter aanshtrishshe un ze fill Färv nämme, di leuvf inne eraf un et jitt krüngklijje Shtälle, un
Dä Kuiperjöödel oder och Kuiperjüddel ees däm Asteoridejüddel ähnlich. Et ees en kreisförmije Ansammlung vun Asteroide. Hückzedaach sin unjefähr 800 Objekte us dä Rejion jensicks vum Nepptuun bekannt. Streng jenomme jehüürt dä Pluuto mit singem Moond och zom Kuiperjöödel. Die jrützte bekannte Objekte us dä Rejion vum Sunnesystem neven däm Pluto sin: Orcus (1600 - 1800 km) Ixion (400 - 550 km) 2003 EL61 (1300 × 1800 km) Quaoar (1250 km) Varuna (450 - 750 km) 2003 UB313 (~ 2500 - 3000 km) 2005 FY9 (1800km) 2002 AW197 (890 km) Teilweis werden die jruusse Brocke noch vun andere ömkreis. Die he jenannte Asteroide sinn teilweise jrüsser als dä Pluuto, werden äver net als Planneet aanerkannt, weil se de Bedingunge net erfülle öm Planneet sin ze dürfe. Dat witt äver noch unger dä Wesseschaftler deskuteert.
Dä Köbes is der Jung dä et Kölsch udder in Düsseldorf udder Krieevel och dat Altbier op der Desch brängk. Dä Köbes hätt en bloue Vüürbinder un en Läddertäsch aan. Fröher (un in ville Brouhüser och noh hück) moot hä 't Bier an d'r Thek selvs zahle bevür hä 't aan dä Jast verkäuf. Hä hätt ene Kölsch-Kränz, dä Löcher hätt för de Kölsch-Stange. Mer säht, dat fröher dä Köbes keine richtije Kellner wor un doröm hätt mer em kei Tablett jävve künne (dann wör alles umjefalle) unn och nicht vertroue könne dat hä et Jeld aanjitt. Woröm dä Köbes heiß weiß hä selvs nit esu jenau. Et es ene aale Bejreff, der sich alt vür 200 Johr dorchjesätz hätt. Mer säht dat domols vill jung Lück als Köbes jeärbeit hann, die op däm Wääsch wore noh däm Jrab vum hillije Köbes in Santiago di Compostela (dat es en Spanie). Dat wore dann de Köbespiljer, un desderwejen hatt mer se eifach Köbes jenannt. Ob dat stemmp? Mer weiß et nit. Köbes es nit eifach en Kellner, Köbes es en Berofung. Dä Köbes es stäts däm Kölsch verpflichtet un nit däm Jast. Mer sullt im nit im Wääsch stonn. Dä Köbes
Dä Lemma-Titel he es op Kölsch buchstabeet nohm Wrede. Kölsche Kaviar es de kaale Flönz met enem Röggelsche, Mostert un Musik, dat es kleijgeschnette Öllich. In Düsseldoof säät ma däsweje och Flönz met Öllisch dobei, unn im Berjischen säät ma nekke Hennes. Kölsch Kaviar hat nüüt mit däm russische Kaviar ze donn. Et sieht nit ens so us. Kölsche Kaviar - Blotwoosch, Flönz und viele Namen Kölsche Kaviar
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Dat Woot Köngk odder Könngk usse m Vüürjeberschßplatt iss enn annder Woot föör dat kölsche Kingche su äänlish wi Panz. Et ißß nit jenau et sellve. Et weed e beßje annders jebruch, unn mer kann nit eijnfach övverall doo Köngk odder Kingche saare, wo mer och Panz saare däät, unn shonn jaa nit annderß eröm. Ävver trozzdämm eß dä Sėnn vunn Köngk, Kingche unn vunn Pannz sish zimmlish eejaal. Panz
Lall ess esu jät äänlijjes wi Keu. Do schwaadt äĳner, un mer voshtäĳd en nit. Em Fall fun Lal eß dat ävver joot mööshlish, dat mer di Wööt voshtonn kann, dij e säät, jo sujaa sing jannze Säz kamm mer noch voshtonn. Et sull sujaa vükumme, dat mer dä Lall komplättemang vershtonn kann, un dat mer n sujaa för sėnn foll hallde un opjriife künnt. Blooß — wenn et Lall eß — dan eß do nix dohinnder. Dä mäĳnt dat jaa nit, watt e schwaadt. Esu en Lallbakke wäĳß villäĳsh jaa nidd e mool, watt e shprėsh, verspresh jät, un hät don nix jemäĳndt, rädd füür sesh hen, un hät to doch nix jesaat. Typpish eß dä Lall, dä uß dänne Pollittikore nuur esu triif, ävver och fun de Kannzelle kütt övv enne fürshterlijje Lall. Vokeufore unn Aanvälldt sen och jood bekannt för irre Lall, un Männor, die de Fraulück för sesh jevenne wulle. Angersh eröm sull och shunn füürjekumme sinn. Lall hät sellde Hand un Fooß, do kamm er et öff draan fööhle. Et kütt ävver aldenß füür, dadd et sish aanhüot wi Lall, un eß käĳne, un och ömjedriiht. Mer kann et em Zwaijvel nuur affvaade. Jedenfalls eß
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Landfürst eß en Bier Marrke fun dä Brauerei Königshof, en Broueräj en Krieevel-Künningshoff, di sez om ejemoolijje Jelände fun dä Rhenania, un jehüot orr ennem ejemoolijje Ärrbeijdor fun dä Rhenania. Zig dämm et Rhenania-Alt funn Krombacher en Krützdaal-Krombach jemaat weed un fille Krieevelsche et nit mieh müjje, sinn se ob et Landfürst Alt ömjeschwängk. Dat kritt mer en dä Shtadt övverall en de Lääde un em Suppermaat. Ed ess en Krievel un Ömjävvung esu beliep jevoode, dat de Bräueräij Könningshoff jäjen Engk 2004 iier Kappazitääte forjöößere moot un neu Tanklaarer un Bräukäßßelle aanjeschaff hätt. Do bräue se nävven em Alt on noch Pils, Wejze, Expocht un mesche Radlor, all unger däm Naame Lanndföösh.
Dä Lanntshaffßfobannt Rhinglant, offizzjäll: „Landschaftsverband Rheinland“ odder LVR, eß en Jedeedtßkörreposhaff em Rhingandt ennerhallef vun Noocht Rhing Wäßßfaale. Hä sull, su weet jesaat, 'Rigijonaale Oppjaave' övvernämme uß dä su jenannte 'Kommunale Sellevßforwalldunge', dat määt hä zom Bäjshpill aß ene Bowdrääjer odder Krankehusdräjer unnesuwigger. De Äjn sare dat eß domet de Jemäjnde nit zo mäshtish wääde, de anndere sare et eß öm dä Jemäjnde unnüüdish koßte un lück ze shpaare un övverhoup op en bäßßer Kvallitäät ze kumme, un öm jemäjnsəm Saache övverhowp fädish ze kiije, di jede_fö_sijj_alläjn mih_wi ärresh fimpshish, am_eng, ußfalle mööte. Dä Landshaffßferbannt woot 1953 jejründt. Zoshtändish eß_e fö_dä Nodht_Däjl vun de aale Rhingprovinz vun de Proüße, di_t zick däm Zwäjte Weltkreesh jo nit mieh jit. Hä häldt etwa achzeen Dousend Lück aanjeshtelldt. Hä hät singe Houpsez en Düx en Kölle, ävver ungerhäldt a paa Ußßeshtälle, un bej Bedrarref och Boushtelle. Jeede Lantkring jeed Shtadt em Rhinglant sin Metjleed em LVR, un dä LVR eß dann domet och för di zoshtändish. Hee sinn (Shtanndt af Medde 2004) de Metmaachere bäjem Lanndschaffßfobannt un dozoo iir offizzjälle Noome un de Aanfangß_Boochstaave vun dänne iir Awto_Nummere: Städt un Jemeinde em Kriiß Oche Aischwiele · Allsdörp · Bosswiller · Häzorerooth · Monschau
Wenn jet leddig is, dann es nüüß mieh beej, nüüß mieh drom, nüüß mieh drop, un esu wigger. Dat es e beßje su wi nackig beejm Minsche, doch nur för Saache. Denn wenn e ne minsch leddig es, dann heis et: nit verhierohd. Doch wenn enne Teller leddig is, dan hän mer dä affjejesse un et jit schöön Wädder. Wenn dä Weihnachtsboum leddig is, dann esse nit jeschmöck. En ennem leddige Auto setz keejner drin. Ennem leddige Autobus onit, u ßer em Farer, womööshlish. Wä sing Angel leddig uss em Wasser trick, dä hät no nüüß jefange. Et naaks, wenn kein Minsche op de Stroohße eröm looufe, joh da sinn uns Stroohße un Pläzze leddig, de Ampele läuchte fö nüüß, se loufe leddig. Un wenn de Automat leddig is, kesse keejn Zarrätte mieh rus. Un ich ben am hoffe dat minge Sarsch noch lang leddig blieve sull.
Limburrsh (ob flämish u nederländisch: Limburg, op franzüüsish: Limbourg Belgique, op wallonish: Limbork, op deutsch: Limburg) eß en Provinß en dä Regijon Flanndere en däm Shtaat Bellji en Europa. De Houpshtadt fun Limburrsh eß Haßßelt (ob_flämijj_u_nederländisch: Hasselt, op franzüüsish: Hasselt, op deutsch: Hasselt) De Provinß Limburrsh jehüert komplättemang bej de Jemäjnschaff di nederländisch schwade dejt un de Affköözung noh dä Norm ISO 3166-2 för di Jääjendt eß BE-VLI.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Dä Panz Gerald Bostock hät dä Shpeznahme Little Milton aanfang do 1970er Joohre krääje — noh däm Deeshter Milton. Dat kohm, weejl hä voshiidentlish bäij Vätbevärrbe metjemaat un och jewunne hät, wi hä noch käjn Aach Johr allt woo, un woo sujet wi_n Berümphäijd_en St. Clive, en Ängland, woo hä domols lääve daat. Hä woot ävver 1972 plözlijj_övver de jannze Wält pikannt.
Dä Loußbärsh is ejner vunn de zweij Hüjel im Ööscher Kessel. Dä andere is dä Salvaturbärsh. Dä Loußbärsh is en promminente Bärsh wejl hä kwaasi mittedren in däm Ööscher Becke lisht. Ma kann_en vunn wejt wesh erkenne unn bovve iss en Reßtorang zem in de Landschaft ze luure. Datt eßß op enem ehemalijjen Waßßerspiischer monteet, däm Drehdurm Belvedere. Dä wood 1956 vunn däm Arschitekten Wilhelm K. Fischer jebout. Dän Loußbärsh hätt da Düüvel opjehäuft. Nohdem hä vumm Ööscher Stadtrat noh dem Duumbou jehörish övvers Uhr jehoue worde ess woor hä zimlish wößt unn hät sish räshe wolle. Daföör hätt hä zwei Sandsäck vunn dä holländische Küste jehollt unn hätt se op Oche werfe wolle. Äwwä wejl dat suh_ene wigge Wääsh woor is hä ad mööd jesinn wie hä an de Jrenz koom unn hätt de Säck nur noch hinger sish hää jetrokke. Do hätt er en aal Maatwiiv jefraacht: „Sach sar_enß, ish sök do wejsh no Oche, kaste mich dem_ens verade? Is_et noh_ene wigge Wejsh?“ Unn sie hätt_en jleish erkannt, vun wäjje dä Huf am rääshte Bejn unn wejl hä suh noh Schwefel jestunke hätt. Da hätt se op ihre aale Schuh jezeisht unn hätt jesaat: Luur_enß hä, die hann
Die SI Basiseinheit vun de Läng ees ene Meter oder och Meeter. Et Formelzeiche ees dat l un dat Zeeche für de Einheit ees eh m. Ene Meter witt hückzedaach fessjelech als die Streck, die et Leech em luffleere Raum en 1/299.792.458 Sekunde zoröcklech. Fröher wor ene Meter anders erkläät wudde. Em Middelalter woren de Länge unjenau avjemesse wudde, weil die Jrundlaach vun der Vermessung woren die Ärm un Been vun de Herrscher jewäss. Hat meh ne jrusse Könich su hat mer och ene lange Meter, wobei dä domols noch Schritt oder esu ähnlich jenannt wutt. Irz em 17.Joorhundert kom dann dä Wunsch op dat janze ze vereinhetlische, weil emmer wedder de Lück betupp wudde woren. Em Joor 1793 wudd ene Meter dann als dä 40 millionste Deel vum Längejrad dä durch Pariss durchläuff fessjelech. Sechs Joor spädder wudd dat Mooß dann in Platin jejosse un als Urmeter en et Museum jelääch. Höck weeß me dat dat Urmeter eh kleij bissche ze kuurt wor. Em 19.Jahrhundert wudd dä Meter neu fessjelech. Jetz wor nimie de Ääd als Jrundlaach sundern zwei Strichjruppe. Dat Mooß wudd dann och als internationaler Meterprototyp och en Metall jejosse. 1960 han sich de Weeßenschaftler dann üvverläch,
Lüttish (ob flämish u nederländisch: Luik, op franzüüsish: Liège, op wallonish: Lidje, op deutsch: Lüttich) eß en Provinß en dä Regijon Valloni en däm Shtaat Bellji en Europa. De Houpshtadt fun Lüttish eß Lüttish (ob flämijj u nederländisch: Luik, op franzüüsish: Liège, op wallonish: Lidje, op deutsch: Lüttich) De Provinß Lüttish jehüert zo nem Dejl bej de Jemäjnschaff di franzüüsish schwade dejt, zo nem Dejl bej de Jemäjnschaff di deutsch schwade dejt un de Affköözung noh dä Norm ISO 3166-2 för di Jääjendt eß BE-WLG.
De Jemejnshaff wääßeldt aff un ann der naame, de Komißßjoone wääßele iir Bedeutunge un jannz sellde weed orrenß ene äjnßellne Komißa ußjewääßeldt. Benanndt sinn di entßelne Komißßjone noom Shef, dəm Füürsezzende, dänn se der Präsidenndt fun de Komißßjon nenne. Aso ėmmer wennet ne nöüje joof, fänngk en neu Komeßjoon aan. Kütt derselve Baaß widde, fön neue Ampßzigk, da krijen sing Komeßjoone en röömishe nummer aanjehange. He sinn der EWG, der EG un de EU ier Komeßjoone opjelėßß. De äälßte et iertß, de jraad ėm Amb_sėnn_et_läz. Do drunger senn de Kommeßaare nom Alfabeet opjefüüert, un zwa noh iere Noonaame. Wenn eijner keijn komplete ampßzick jemaat hat, do sinn fürjänger un nachfoljer jenannt, un dat ės hee nit wigger zo erkänne. Su ne Klejnkroom un wä för wat zoshtändish ess_odder woo, dat fingkder beij de ejnelne Komißjoone. Beij de läzde Komißjon eß dat Johr vum Eng noch dat waddet wääde widd wenn würrəklish de jannze jeplaandte Ampßzigge och ennjehallde wääde wööte, … evver väjß mer dad ad? De Lėßß met de europäeshe Komeßjone Billdshe vun dä jannze Kommißßjoonß_Präsedännte. Leßß met Kommißßjoone un iir Kommeßßaare (op nedelendisch)
De Jemejnshaff wääßeldt aff un ann der naame, de Komißßjoone wääßele iir Bedeutunge un jannz sellde weed orrenß ene äjnßellne Komißa ußjewääßeldt. Benanndt sinn di entßelne Komißßjone noom Shef, dəm Füürsezzende, dänn se der Präsidenndt fun de Komißßjon nenne. Aso ėmmer wennet ne nöüje joof, fänngk en neu Komeßjoon aan. Kütt derselve Baaß widde, fön neue Ampßzigk, da krijen sing Komeßjoone en röömishe nummer aanjehange. Beij de läzde Komißjon eß dat Johr vum Eng noch dat waddet wääde widd wenn würrəklish de jannze jeplaandte Ampßzigge och ennjehallde wääde wööte, … evve väjß meret? De Lėßß met de europäeshe Komeßaare
Lißß med Naame vun Baane (Iisebaane un Strooßbahne un su jett, unn denne iir Affköözunge) BBÖ, de Bundesbahnen Österreich BBV, de Bus- und Bahn-Verkehrsgesellschaft mbH des Rhein-Sieg-Kreises BM, de Ferrovia Bellinzona-Mesocco BR, de British Rail BSM, die Bahnen der Stadt Monheim BVR, dä Busverkehr Rheinland GmbH ČSD, Československé státní dráhy CEG, de Crefelder Eisenbahn-Gesellschaft CFL, le Chemins de Fer Luxembourgeois CKKIE, de Crefeld-Kreis-Kempener Industrie-Eisenbahn-Gesellschaft DB, de Deutsche Bahn AG DB, de Deutsche Bundesbahn DEAG, de Deutsche Eisenbahn AG DKB, de Dürener Kreisbahn DR, de Deutsche Reichsbahn DR, de Deutsche Reichsbahn in der DDR DRB, de Deutsche Reichsbahn DRG, de Deutsche Reichsbahngesellschaft DSB, det Danske Statsbaner dä feurije Elias → KBE HGK, Häfen und Güterverkehr Köln JDŽ, Jugoslowenske Državne Železnice KBE, de Köln-Bonner Eisenbahnen KEG, de Krefelder Eisenbahn-Gesellschaft KFBE, de Köln-Frechen-Benzelrather Eisenbahn de Klejnbaan Kirchbarkau-Preetz-Lütjenburg KVB, de Kölner Verkehrsbetriebe KWS, de Kraftverkehr Wupper-Sieg AG LSE, de Luzern-Stans-Engelberg-Bahn NMBS, de Nationale Maatschappij der Belgische Spoorwegen NS, de Nederlanse Spoorwegen NSB, de Norges Statsbaner ÖBB, de Bundesbahnen Österreich ÖBB, de Österreichische Bundesbahnen ÖStB, de Österreichische Staatseisenbahn OVAG, de Oberbergische Verkehrsaktiengesellschaft PKP, de Polskie Koleje Państwowe RBV, de Rechtsrheinische Bus- Verkehrsgesellschaft mbH de Rheinbahn en Düsseldorf RSVG, de Rhein-Sieg-Verkehrsgesellschaft de ruude Bahn → KBE
Maggel — op orrinaal änglesche Muggle jeschrivve, spresh_mer jenau_esu — ess_en Bėzëĳshnung, enne Naame fö_n Zoot Lügk, us dä Bööshe_Räĳ fum Harry Potter, di en änglesche Schriiveren am fozälle eß, et Jane K. Rowling. Esu nënne dė_Zauborro en dä Bösho di_Lück, di_sëllvs këĳn Zauborro_sinn.
Hee di Sigg_is_op Kölsch (mieh kölsche Sigge) unn jeshrivve wii_mer_t_shprish (mieh Sigge jeshrivve wii_mer_t_shprish) Marie Luise Nikuta (* 25. Juli 1938 - 25. Februar 2020) wor en kölsche Sängerin, die miestens em Fastelovend oppjetrete iss. Uss Tradizjon hätt se jedes Johr datt Motto-Leed vum kölsche Ruusemondachszoch kommponeet: „Stroossebahnsong“, „Janz Kölle es e Poppespill“ etc. pp. 2004 iss se beim Höhner-Konzert am etste Mai schwer durchjefalle, donoh hätt se 2005 kee Motto-Leed mie jeschrifwe, ävver em Joohr 2006 met „E Fastelovendsfooßballspill“ dann widder doch. Em Hännesje-Theater weed et Motten-Queen jenannt, ne kleene Stech, weijl et vum Singe net loosse kann.
Et Marrizzelbill (Maria Sibylle) es en Pop em Hännesje-Theater. Dat schpelld do alld lang met. Marrizzebill es, woor, och enne Naame för e Määdche, wat em Huushalld hillef. Hätt mer hück koum noch, un och wänn de Rejierung meind, dat mööte se widder ennfööre, 'sch jleuven dad ess en de Wind jefuz, un dä Wind blööß deänne onnoch ennt Jeseesch.
Dä Mars (Symbol: ) is dä vierte Planet vun aacht in unserem Sunnesystem. Hä is im Middel rund 227 Millione Killometeere vun de Sunn entfärnt un broch 686,98 Daach bis hä eijmool dömeröm is. Sing Noppere im Weltall sin op dä ene Sick de Ääd un op dä andere Sick dä [Juppiter]. Öm de Mars eröm kreise zwei Moonde. Die heeßen Phobos un Deimos un sin alle beeds nur eh paar Kilometer jruss. Dä Mars witt och als ruude Planet bezeichnet, weil hä im Feernrööhr ruud schimmert. Die Zahlreiche Soonde vun de NASA un de Russe han tolle Fotos an de Ääd jefunk un do sieht me dat dä Mars wirklich ruud is. Et witt vermuut, dat om Mars fröher ens Leeve exeseert hätt. Dat kunt äver noch keeine beweise.
Hee di Sigg_is_op Trooßdoorfer Platt (Sigge op Trooßdoorfer Platt) unn jeshrivve wii_mer_t_shprish (mieh Sigge jeshrivve wii_mer_t_shprish) Dä hillije Zinte Määtes dät em richtije Levve Martin von Tours heeße. Er hät vun 316 bis zom 8. November 397 jelev un is am 11. November beijesetz wudde. Er wor ene Filius vun enem römische Offizier. Doröm is hä dann och bei et Militär jejange. Äver 356 hät hä für singe Kaiser, dat wor domols de Julian, jesaht, dat er nimie kämpfe kann, weil hä jetzt für Jott kämpfe un deene will. Hä is dann noh Tours jejange un hät do irch als Mönch jelev. Späder is hä dann Bischof von Tours jewudde. Als dä Määtes noch beim Militär wor, is hä in Amiens stationiert jeweese. Im Winter koom hä dann in de Stadt jerigge un soh ene ärme Mann, der nur janz winich Kleeder anhat. Do is dä Määtes dann hinjejange un hät singe Mantel mem Schwert in der Midde jedeilt und een Hälefte dem ärme Mann jejove. Hä soll och etliche Wunder bewirk han. Däm hillije Zinte Määtes singe Jedenkdach is am 11. November. Hä is Schutzpatron vum Burjeland in Österreich Sing Hillijeattribut is et Rad
Die SI Basiseinheit für de Masse ees dat Kilojramm, Kilo oder och Killo. In de Formele witt et met m avjekürz un sing Einheit witt kg jeschrivve. Dat Kilojramm ees en Besunderheit unger dä SI-Einheite, weil et als einzischstes vun dä sibbe en Fürzeichen hätt. Nämlich dat K für Kilo, wat nix anderes heeß als 1000 vun irrjendjet. Für et Kilojramm hätt me 1889 jenau wie für dä Meter eh Urkilojramm anjeferdich. Dat litt höck emmer noch in Pariss em Museum un die einzelne Länder han Kopie dovun. Fröher hätt me jesaaht: Eh Kilojramm ees su schwer wie eeijne Liter Wasser bei ener Temperatur vun 3,98°C. Dat ees nämlich die jrötzte Dichte vun Wasser. Bekannte Avvwandlunge vum Kilojramm sin zem Beishpill: 1 Tonne, dat sin 1000 Kilojramm 1 Jramm, dat ees eh 1000tel Kilojramm Alle Bezeichnung die och hück noch jeläufich sin: Eh Puund, dat sin 500 Jramm Ene Zentner, dat sin 50 Kilojramm De Masse kamme mit ener Wooch messe. Do jitt et ungerschiedliche Ausführunge. Für mieh dozoo loor he: Wooch
Dä Merrkuur (Symbol: ) is dä iirzte Planeet in uns Sunnesystem. Hä is ene äädähnliche Planeet. Dä Merrkuur zo beobachte eß zeemlich schwierich, do hä su noh bei de Sunn steht. Em Middel hätt hä ene Avstand vun 57,91 Millione Killometeere vun de Sunn. Sing Noppere em Weltall sin op dä eeine Sick de Sunn un op dä andere sick de Veenuß. Dä Merrkuur' driit sich öm de Sunn un bruch 88 Daach bis hä eeijnmol eröm is. Hä broch äver erstaunliche 58 Daach bis hä sich eeijnmol öm sich seleves jedriit hät. Dä Merrkuur hätt keeijne Moond.
Microsoft Windows [ˈmaɪkɹəsɒft ˈwɪndoʊz] (IPA) is' ene Markennom för ene Bedriefsystem vun Microsoft. Janz primitif wör Microsoft Windows, wee als bloodisch Vüürlog GEM oder Rohmenarbick, en jroofische Erwickerung des Betdreevsystäämchers MicroSoft-DiskettOperazioonsSüsteem. Inzwische hat Finster/Windows das DOS-Fundament links lejje jeloße un preißt sisch selvs zum Noohfoljer odder Alternatief jääje DOS. Windows 1.0 Windows 2.0 Windows 3.0 (Nöher beschriwwe unger Windows 3.x) Windows 3.1 Windows 3.11 Windows för de Arbigsjroppe 3.1 Windows för de Arbigsjroppe 3.11 De 32-Bit-Vesiunne baseeren op et MS-DOS-Süstääm, besitzen äwwer enen eije Süstäämkern (Kernel), dä noh dämm Süstäämstart de Süstäämzejreffe steuert. MS-DOS is trutzdääm intejraler Bestandtejl, jenau wie och dat Projramm Scandisk. Sig Microsoft Windows 95 jitt et usserdääm de ejjeschränk Ungerstützung för prämptiefes Multitasking un dr Spischerschotz. Diss Linnisch weed uch als Windows 9x bezejschnet. Windows 95 baseete Vesiunne: Windows 95 Windows 95 Windows 95A Windows 95B Windows 95C Windows 98 Windows 98 Windows 98SE Windows ME Die Microsoft Windows NT-Serie besitz ene eije Kernel bzw. Bedreevsystem-Kern. Dat Kürzel NT stejt luut Microsoft för New Technology, wie ejner Relies-Ankündijong vun 1993 zu entnehme ist und nit, wie jelejentlich aanjenomme, för N-Ten (N10), ingem Emulator, op welschem dat Süstääm vun Microsoft in dä Anfangsfoos bedrivve wurd. Betriebssystem (operating
Dä Lemma-Titel he es op Kölsch buchstabeet nohm Wrede. De Miesmuschel es eine von dä bekannteste unn häufichste Muschele för ze esse. Ihr Pänz, de Larve, lävve vier Wuche als Plankton unn setze sish dann irjendswuh an dä Küst fess, jään im Brackwasser vunn ene Flossmündung oder suh jet. Doför hätt se suhjenannte Byssusfädscher. Med dän kann se sich an Stein, Stück Holz oder esuh fesspappe. Se sinn 5-10 Zanntimeter jroß, oval un jrau bis blau-violett. Jejesse weede vür allem de Miesmuschele us dä Noodsee, Ooßsee un dem Atlantik. Da weede se och op Plöcke direk jezüscht, zeääßt in Frankreich im 13. Johrhungert, hückzedaach övverall. Pro Johr weede 100.000 Tonne Miesmuschele in Europa jejesse. Miesmuschele mööte levvend jekooch wääde, dat heiß vür dem Koche mööte se ihr Schal fess zohallde, danach moot de Schaal offe sinn. Ma kooch se in Salzwasser, Bröh, französisch och med Wing. In dä Kochsuud ka ma no Öllisch un anger Jemöös donn. In Oche ess ma se met Schwaazbruud, beröhmt doför sinn de Degraa-Brouereie. Commons: Mussels – Album mit Bilder, Filemche un Tön op Wikimedia Commons
Milljohn heijß 10 huh 6, also 1000 x 1000. Dat Woot kütt öwwer huhdeutsch ußß däm Italjäänische, do heijs_et eijentlisch sehr vill, en Verjröößerungsform (Augmentativ) vunn mille, duusend. Dä jenoue Zahlewert eßß eääß em 17. Johrhungert fääßjelescht woode.
Milton Campbell, jr. (* 7. September 1934 in Inverness, Mississippi, USA; † 4. August 2005 in Memphis, Tennessee, USA) wood övverall nur dä 'Little Milton jenanndt. Hä woo enne Musiko, ne Blues Jittarriß un Blues Senger. Sing bėkannßte Leeder weäde woll„Grits Ain't Groceries“ un „We're Going To Make It“ jewäese sinn. Sing fürbilldere en dä mussik voore: T-Bone Walker, un Roy Brown, un Big Joe Turner. Hä hät sing eetßte Opnaam för Plaate met dä Hülp un dä Bänd vun em Ike Turner jemaat. Dat woo bäij Sun Records. 1958 eß e noh St. Louis jetrocke un hät met döm Oliver Sain zosamme dat Plaate Läijbel Bobbin opjebowt. Di hatte zom Bäijshpill och Albert King unger fodraach. 1961 jingk hä bäij Checker. Dat woo enen Afflääjer vun Chess Records. En de nääxte nüng Joohre hät hä dann övver hundott Stöcke opjenumme wofun e paa unger de Top-Ten-Hiz koome. De Plaat „Who's Cheating Who?“ wood sujaa Nummer Äijn en de Rhythm & Blues Charts. Em Johr 1971 es Little Milton dann noh Stax jewääßelt. Hä hät do och singe Shtil jewääßeldt un mieh met Siggeinstromänte jemaat, di mem Boore jeshpellt wäde, un met de Memphis Horns, un met "Big" Joe Turner,